24PES-501

Contigo Navarra-Zurekin Nafarroa talde parlamentarioko Carlos Guzmán Pérez jaunak, Legebiltzarreko Erregelamenduan ezarritakoaren babesean, honako galdera hau egin du, Nafarroako Gobernuko Memoria eta Bizikidetzako, Kanpo Ekintzako eta Euskarako Departamentuak idatziz erantzun dezan.

“Nafarroak gurutzadako bere hildakoei" monumentuari beste esanahi bat emateko PSN-PSOEk, Geroa Baik eta EH Bilduk sinatu duten akordioan honako hau jasotzen da: "Akordio honetan adostutako eraikinaren eraldaketa gauzatzea eta etorkizuneko Maravillas Lamberto Zentroa kudeatzea Iruñeko Udalaren ardura izango da; hala ere, Nafarroako Gobernuaren memoria-politika publikoak direla-eta, zeinek laster Iruñeko Marques de Rozalejo jauregian izango duten egoitza, bi erakundeen arteko lantalde bat eta lankidetza-hitzarmenak sustatuko dira, proiektu hori bultzatzeko".

Memoria eta Bizikidetzako zuzendari nagusiarekin inolako harremanik izan al da aldez aurretik, PSN-PSOEk, Geroa Baik eta EH Bilduk sinatutako akordioan "bi erakundeen arteko lantalde bat eta lankidetza-hitzarmenak" sartzearen egokitasuna aztertzeko?

Iruñean, 2024ko azaroaren 21ean

Foru parlamentaria: Carlos Guzmán Pérez